România face încă un pas spre extrema dreaptă. Expertă: „Pentru mulți votanți, este ceva abstract. Oamenii vor schimbări și soluții, după crize peste crize”
La primul tur al alegerilor prezidențiale de duminică, 24 noiembrie, candidatul ultra-naționalist Călin Georgescu a câștigat cele mai multe dintre voturile românilor. Ziua de după alegeri a fost marcată de mai multe analize asupra motivelor care au făcut posibilă ascensiunea lui. Primele cifre arată că Georgescu a luat aproape o treime din votul tinerilor, iar analiștii vorbesc de un vot anti-sistem.